

**Қостанай спирт зауытының мәселелерi**

Қазақстан Республикасы Үкiметiнiң Қаулысы 1997 жылғы 23 сәуiр N 647

      Сыртқы инвестицияларды, озық технологияларды және басқарудың
қазiргi заманғы әдiстерiн пайдалана отырып Қостанай спирт зауытының
құрылысын аяқтау мақсатында Қазақстан Республикасының Үкiметi қаулы
етедi:

      1. Қазақстан Республикасы Қаржы министрлiгiнiң Мемлекеттiк мүлiк
пен активтердi басқару департаментi заңдарда белгiленген тәртiппен:

      "Тағам" акционерлiк компаниясымен жасалған, Қостанай спирт
зауытын басқару құқығына арналған 1996 жылғы 22 ақпандағы N 44/96
келiсiм-шартты бұзу жөнiнде шаралар қабылдасын;

      республиканың фосфор саласындағы шаруашылық серiктестiктерiнiң
"ЛУКойл-Қазақстан" акционерлiк қоғамына берешектерiн ескере отырып,
спирт өндiруге арналған кешендi импорттық жабдықты (Спейшим, Франция)
мүлiктiк жалға алу шарты бойынша "ЛУКойл-Қазақстан" акционерлiк
қоғамына берсiн.

      2. "Қостанай спирт зауытының құрылысын аяқтау және iске қосу
жөнiндегi шаралар туралы" Қазақстан Республикасы Үкiметiнiң 1996
жылғы 29 қаңтардағы N 116 қаулысының күшi жойылған деп танылсын.

 Қазақстан Республикасының
 Премьер-Министрi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК